CELEX: 32006R1183
Language: fi
Date: 2006-07-24 00:00:00
Title: Neuvoston asetus (EY) N:o 1183/2006, annettu  24 päivänä heinäkuuta 2006 , yhteisön täysikasvuisten nautaeläinten ruhojen luokitteluasteikosta (kodifioitu toisinto)

4.8.2006   
            
            
               FI
            
            
               Euroopan unionin virallinen lehti
            
            
               L 214/1
            
         
      NEUVOSTON ASETUS (EY) N:o 1183/2006,
   annettu 24 päivänä heinäkuuta 2006,
   yhteisön täysikasvuisten nautaeläinten ruhojen luokitteluasteikosta
   (kodifioitu toisinto)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   ottaa huomioon Euroopan talous- ja sosiaalikomitean lausunnon (2),
   sekä katsoo seuraavaa:
   
               (1)
            
            
               Yhteisön täysikasvuisten nautaeläinten ruhojen luokitteluasteikosta 28 päivänä huhtikuuta 1981 annettua neuvoston asetusta (ETY) N:o 1208/81 (3) on muutettu huomattavilta osilta (4). Sen vuoksi olisi selkeyden ja järkeistämisen takia kodifioitava mainittu asetus.
            
         
               (2)
            
            
               Naudanliha-alan hintojen toteaminen ja interventiotoimenpiteet suoritetaan yhteisön täysikasvuisten nautojen ruhojen luokitteluasteikon perusteella.
            
         
               (3)
            
            
               Täysikasvuisten nautaeläinten ruhojen luokittelu tehdään lihakkuuden ja rasvaisuuden perusteella. Näiden kahden perusteen yhteiskäyttö mahdollistaa ruhojen jaon eri luokkiin. Näin luokitellut ruhot olisi varustettava tunnistemerkinnällä.
            
         
               (4)
            
            
               Tämän asetuksen yhdenmukaisen soveltamisen varmistamiseksi yhteisössä on tarpeen säätää yhteisön tarkastuskomitean paikalla tekemistä tarkastuksista,
            
         ON ANTANUT TÄMÄN ASETUKSEN:
   1 artikla
   Tässä asetuksessa vahvistetaan yhteisön täysikasvuisten nautojen ruhojen luokitteluasteikko.
   2 artikla
   Tässä asetuksessa tarkoitetaan
   
               a)
            
            
               ’ruholla’ teurastettujen eläinten kokoruhoja, joista on laskettu veri, poistettu sisälmykset ja jotka on nyljetty ja jotka tarjotaan
               
                           —
                        
                        
                           ilman päätä ja sorkkia; pään on oltava katkaistu ylemmän niskanivelen etupuolelta, sorkat on oltava katkaistu etupolvinivelistä tai kinnernivelistä,
                        
                     
                           —
                        
                        
                           ilman rinta- ja vatsaontelon elimiä, munuaisineen, munuaisrasvoineen ja lantion rasvakasautumineen tai ilman niitä,
                        
                     
                           —
                        
                        
                           ilman sukupuolielimiä ja niihin kiinnittyneitä lihaksia, ilman utareita ja utarerasvaa;
                        
                     
         
               b)
            
            
               ’puoliruholla’ tuotetta, joka on saatu halkaisemalla a alakohdassa tarkoitettu ruho symmetrisesti kunkin kaula-, selkä-, lanne- ja ristinikaman keskikohdasta sekä rintalastan ja häpyliitoksen keskikohdasta.
            
         3 artikla
   Markkinahintojen toteamista varten ruhot tarjotaan pintarasvoineen, kaulan on oltava katkaistu eläinlääkinnällisten määräysten mukaisesti, ja
   
               —
            
            
               ilman munuaisia, munuaisrasvaa ja lantion rasvakasautumia,
            
         
               —
            
            
               ilman kuvelihaa ja pallealihaa,
            
         
               —
            
            
               ilman häntää,
            
         
               —
            
            
               ilman selkäydintä,
            
         
               —
            
            
               ilman takaneljänneksen kuverasvaa,
            
         
               —
            
            
               ilman reisilihakseen liittyvää pintarasvaa,
            
         
               —
            
            
               ilman kaulavaltimoa (suonirasvaa).
            
         Jäsenvaltioilla on kuitenkin lupa hyväksyä muita tarjontamuotoja, jos kyseistä vakiotarjontamuotoa ei käytetä.
   Tällöin tarvittavat korjaukset näiden tarjontamuotojen sovittamiseksi vakiotarjontamuotoon määritetään naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 (5) 43 artiklan 2 kohdassa tarkoitettua menettelyä noudattaen.
   4 artikla
   1.   Täysikasvuisten nautojen ruhot jaetaan seuraaviin laatuluokkiin, sanotun kuitenkaan rajoittamatta interventiosääntöjen soveltamista:
   
               A.
            
            
               Nuorempien kuin kaksivuotiaiden kuohitsemattomien sonnien ruhot.
            
         
               B.
            
            
               Muiden kuohitsemattomien sonnien ruhot.
            
         
               C.
            
            
               Kuohittujen sonnien ruhot.
            
         
               D.
            
            
               Lehmien ruhot.
            
         
               E.
            
            
               Muiden naaraspuolisten nautojen ruhot.
            
         Asetuksen (EY) N:o 1254/1999 43 artiklan 2 kohdassa tarkoitettua menettelyä noudattaen vahvistetaan perusteet ruholaatuluokkien erottamiselle toisistaan.
   2.   Täysikasvuisten nautojen ruhot luokitellaan arvioimalla tässä järjestyksessä:
   
               a)
            
            
               lihakkuus, sellaisena kuin se määritellään liitteessä I;
            
         
               b)
            
            
               rasvaisuus, sellaisena kuin se määritellään liitteessä II.
            
         3.   Jäsenvaltiot voivat käyttää liitteessä I kirjaimella S merkittyä lihakkuusluokkaa ottaakseen huomioon nykyisiä luokkia korkeamman lihakkuusluokan (kaksoislihastyyppi) vapaaehtoisella käyttöönotolla erikoisen tuotantomuodon ominaisuudet tai siltä odotetun kehityksen.
   Jäsenvaltioiden, jotka aikovat käyttää tätä mahdollisuutta, on annettava se tiedoksi komissiolle ja muille jäsenvaltioille.
   4.   Jäsenvaltioilla on lupa jakaa kukin liitteissä I ja II vahvistettu luokka enintään 3 alanimikkeeseen.
   5 artikla
   1.   Ruhot tai puoliruhot on luokiteltava niin pian teurastuksen jälkeen kuin mahdollista ja se on tehtävä teurastamossa.
   2.   Luokitellut ruhot ja puoliruhot on varustettava tunnistemerkinnällä.
   3.   Ennen tunnistemerkillä varustamista jäsenvaltioilla on lupa antaa poistaa ulkoinen rasva ruhoista tai puoliruhoista, jos se on niiden rasvaisuuden huomioon ottaen perusteltua.
   Ulkoisen rasvan poistamisen soveltamisen edellytykset määritetään asetuksen (EY) N:o 1254/1999 43 artiklan 2 kohdassa tarkoitettua menettelyä noudattaen.
   6 artikla
   1.   Paikalla tapahtuvat tarkastukset suorittaa yhteisön tarkastuskomitea, jossa on komission asiantuntijoita ja jäsenvaltioiden nimeämiä asiantuntijoita. Komitea antaa komissiolle kertomuksen tehdyistä tarkastuksista.
   Tarvittaessa komissio toteuttaa tarvittavat toimenpiteet luokittelun yhdenmukaistamiseksi.
   Tarkastukset tehdään yhteisön puolesta, joka myös vastaa niistä johtuvista kustannuksista.
   2.   Edellä 1 kohdan soveltamista koskevat yksityiskohtaiset säännöt annetaan asetuksen (EY) N:o 1254/1999 43 artiklan 2 kohdassa tarkoitettua menettelyä noudattaen.
   7 artikla
   Täydentävät säännökset, joissa määritellään tarkasti lihakkuus- ja rasvaisuusluokat, annetaan asetuksen (EY) N:o 1254/1999 43 artiklan 2 kohdassa tarkoitettua menettelyä noudattaen.
   8 artikla
   Kumotaan asetus (ETY) N:o 1208/81.
   Viittauksia kumottuun asetukseen pidetään viittauksina tähän asetukseen liitteessä IV olevan vastaavuustaulukon mukaisesti.
   9 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2006.
      
         
            Neuvoston puolesta
         
         
            Puheenjohtaja
         
         M. PEKKARINEN
         
      
   
   
      (1)  Euroopan parlamentin lausunto, annettu 27 päivänä huhtikuuta 2006 (ei vielä julkaistu virallisessa lehdessä).
   
      (2)  EUVL C 65, 17.3.2006, s. 50.
   
      (3)  EYVL L 123, 7.5.1981, s. 3. Asetus sellaisena kuin se on muutettuna asetuksella (ETY) N:o 1026/91 (EYVL L 106, 26.4.1991, s. 2).
   
      (4)  Katso liite III.
   
      (5)  EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      LIITE I
      LIHAKKUUS
      Ruhon muotojen kehittyneisyys, erityisesti sen pääosien osalta (reisi, selkä, lapa)
      
                  Lihakkuusluokka
               
               
                  Kuvaus
               
            
                  S
                  ylivertainen
               
               
                  Kaikki muodot äärimmäisen paljon ulospäin kaarevat; poikkeuksellisen kehittyneet lihakset ja kaksoislihaksisto (kaksoislihastyyppi)
               
            
                  E
                  erinomainen
               
               
                  Kaikki muodot ulospäin kaarevista erityisen paljon ulospäin kaareviin; poikkeuksellisen kehittyneet lihakset
               
            
                  U
                  erittäin hyvä
               
               
                  Yleensä ulospäin kaarevat muodot; erittäin kehittyneet lihakset
               
            
                  R
                  hyvä
               
               
                  Yleensä suorat muodot; hyvin kehittyneet lihakset
               
            
                  O
                  melko hyvä
               
               
                  Muodot suorista sisäänpäin kaareviin; keskinkertaisesti kehittyneet lihakset
               
            
                  P
                  heikko
               
               
                  Kaikki muodot sisäänpäin kaarevista erittäin paljon sisäänpäin kaareviin; vähän kehittyneet lihakset
               
            
   
      LIITE II
      RASVAISUUS
      Ulkoisen rasvan paksuus ruhon pinnassa ja rintaontelon sisäpinnassa
      
                  Rasvaisuusluokka
               
               
                  Kuvaus
               
            
                  1
                  hyvin ohut
               
               
                  Ei rasvakerrosta tai hyvin ohut rasvakerros
               
            
                  2
                  ohut
               
               
                  Ohut rasvakerros lihakset lähes kaikkialla näkyvissä
               
            
                  3
                  keskinkertainen
               
               
                  Lihakset reittä ja lapaa lukuun ottamatta lähes kaikkialla rasvan peitossa; ohuita rasvakasautumia rintaontelon kalvon alla
               
            
                  4
                  paksu
               
               
                  Lihakset rasvan peitossa, mutta vielä osittain näkyvissä reiden ja lavan kohdalla; muutamia selviä rasvakasautumia rintaontelon kalvon alla
               
            
                  5
                  hyvin paksu
               
               
                  Koko ruho rasvan peitossa, paksuja rasvakasautumia rintaontelon kalvon alla
               
            
   
      LIITE III
      Kumottu asetus ja sen muutos
      
                  Neuvoston asetus (ETY) N:o 1208/81
               
               
                  (EYVL L 123, 7.5.1981, s. 3)
               
            
                  Neuvoston asetus (ETY) N:o 1026/91
               
               
                  (EYVL L 106, 26.4.1991, s. 2)
               
            
   
      LIITE IV
      Vastaavuustaulukko
      
                  Asetus (ETY) N:o 1208/81
               
               
                  Tämä asetus
               
            
                  1 artikla
               
               
                  1 artikla
               
            
                  2 artiklan 1 kohta
               
               
                  2 artikla
               
            
                  2 artiklan 2 kohta
               
               
                  3 artikla
               
            
                  3 artiklan 1 kohta
               
               
                  4 artiklan 1 kohta
               
            
                  3 artiklan 2 kohdan ensimmäinen alakohta
               
               
                  4 artiklan 2 kohta
               
            
                  3 artiklan 2 kohdan toinen ja kolmas alakohta
               
               
                  4 artiklan 3 kohdan ensimmäinen ja toinen alakohta
               
            
                  3 artiklan 3 kohta
               
               
                  4 artiklan 4 kohta
               
            
                  4 artikla
               
               
                  5 artikla
               
            
                  5 artiklan ensimmäinen, toinen ja kolmas alakohta
               
               
                  6 artiklan 1 kohdan ensimmäinen, toinen ja kolmas alakohta
               
            
                  5 artiklan neljäs alakohta
               
               
                  6 artiklan 2 kohta
               
            
                  6 artiklan ensimmäinen alakohta
               
               
                  7 artikla
               
            
                  6 artiklan toinen, kolmas ja neljäs alakohta
               
               
                  —
               
            
                  —
               
               
                  8 artikla
               
            
                  7 artikla
               
               
                  9 artikla
               
            
                  Liitteet I ja II
               
               
                  Liitteet I ja II
               
            
                  —
               
               
                  Liite III
               
            
                  —
               
               
                  Liite IV